पिछले हफ्ते जब न्यूज़ चैनल वाजपेयी की अंतिम यात्रा के प्रसारण में व्यस्त थे तब नालासोपारा में भी एक यात्रा निकल रही थी। बड़ी संख्या में लोग वैभव राउत के समर्थन में वंदेमातरम और भारत माता की जय के नारे लगा रहे थे। दूसरों को बात बात में कानून पर विश्वास की बात करने वाले लोग क्या सोचकर भारत माता और वंदेमातरम के नारे लगाते हैं वही बेहतर बता सकते हैं। यह जनआक्रोश रैली क्यों निकली थी?